એદરાણા (તા. વડગામ)
એદરાણા (તા. વડગામ) ભારત દેશના પશ્ચિમ ભાગમાં આવેલા ગુજરાત રાજ્યના ઉત્તર ભાગમાં આવેલા બનાસકાંઠા જિલ્લામાં આવેલા કુલ ૧૪ (ચૌદ) તાલુકાઓ પૈકીના એક એવા વડગામ તાલુકામાં આવેલું એક ગામ છે. એદરાણા ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, જીરુ, વરિયાળી, બાજરી, કપાસ, દિવેલા, રજકો તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા,  પંચાયતઘર, આંગણવાડી તેમ દુધ ઉત્પાદન સંસ્થા (દૂધની ડેરી) જેવી સવલતો પ્રાપ્ય થયેલી છે.

એદરાણા ગામનું નામ ઈન્દ્રાયણી (બ્રહ્માણી) માતાના નામ પરથી ઉતરી આવેલ છે. ગામમાં બ્રહ્માણી માતાજી અને હડકવાઈ (ખોડિયાર) માતાજીના મોટા મંદિરો આવેલા છે. એદરાણા ગામના તાલુકા મથક વડગામથી ૧૦ કિમી, છાપીથી ૫ કિમી અને સિદ્ધપુરથી ૧૭ કિમીના અંતરે આવેલું છે.

એદરાણા ગામ એદરાણા, રૂગનાથપુરા અને ભગવાનપુરા એમ ત્રણ વિભાગમાં વહેચાયેલું છે.

વડગામ તાલુકો